recursal/SuperWikiNEXT-32B huggingface dataset:
**Stormoa** er det største kjøpesentret i Ålesund og i Møre og Romsdal

STORMOA nord
------------

Stormoa (Moa Varehus) åpnet i 1972 i lokalene til det som tidligere var Moa Skofabrikk. I 1983 flyttet man inn i nåværende bygg, som ble ytterlige utvidet i 1995.

STORMOA syd
-----------

Moa Syd Kjøpesenter ble etablert i 1991 i lokalene som tidligere var Stokke Fabrikker. Det har vært gjennomført flere utbygninger, med den største i 1999 da hele vestfløyen ble bygget til.

Bundet sammen
-------------

Høsten 2000 ble gangbroen mellom Stormoa og Moa Syd Kjøpesenter fullført og fra samme tid ble de to tidligere separate sentrene, markedsført under ett: STORMOA. 

Mars 2008 ble sentrene STORMOA og AMFI Moagård slått sammen til ett: AMFI Moa. Det er i dag 3. største kjøpesenter registrert i Norge, og det største AMFI-senteret i Norge. Folk flest i og rundt Ålesund bruker imidlertid fortsatt de opprinnelige betegnelsene Stormoa, Moa Syd og Moagård for å skille de tre enhetene.

Eksterne lenker
---------------

* Stormoas hjemmeside
**Stormorkens syndrom** er et sjelden, genetisk syndrom med autosomal dominant arvemønster, som blant annet kan forårsake blødningstendens, hodepine, små pupiller, muskelkramper og anemi. Personer med sykdommen er dessuten født uten milt. Sykdommen ble første gang beskrevet av den norske legen og professoren Helge Stormorken i 1985, og er beskrevet hos familier i Norge, Frankrike og Japan. Sykdommen skyldes en mutasjon i et gen som er med på å regulere kalsiumbalansen inne i cellene, og fører blant annet til en aktivering av blodplater og muskelkramper.

Årsak
-----

Sykdommen forårsakes av en enkeltstående heterozygot mutasjon i genet som koder STIM1, et protein som registrerer kalsium og åpner kalsiumkanaler i det endoplasmatiske retikulum inne i en celle. Genmutasjonen fører sannsynligvis til en permanent aktivering av dette proteinet. Genmutasjonen ble påvist i 2012 ved Oslo universitetssykehus.

Forstyrrelsen av kalsiumbalansen forklarer den økte tendensen til muskelkramper, da kalsium er et signalstoff som brukes i forbindelse med muskelaktivitet. Aktiveringen av STIM1 medfører også at blodplatene er konstant aktiverte; blodplatene klumper seg hyppigere sammen, men klumpene som dannes er ustabil og klarer ikke å motstå skjærekreftene i blodomløpet. Dette fører igjen til økt blødningstendens. Man har per i dag ikke noen god forklaring på hvorfor personer med Stormorkens syndrom mangler milt, eller hvorfor de har små pupiller som ikke utvider seg i mørket, men det forskes fortsatt på dette området.

Referanser
----------

1. 1 2  Stormorken H (2002). «Stormorkens syndrom». *Tidsskr Nor Lægeforen*. 122 (30): 2853–6. PMID 12569706.
2. 1 2 3  Amundsen B (16. oktober 2013). «Stormorken syndrom: Løste gåten etter 27 år». *Apollon (forskningsmagasin)*. Universitetet i Oslo. Besøkt 17. februar 2016.
3. 1 2  Misceo D, Holmgren A, Louch WE, Holme PA, Mizobuchi M, Morales RJ, De Paula AM, Stray-Pedersen A, Lyle R, Dalhus B, Christensen G, Stormorken H, Tjønnfjord GE, Frengen E (2014). «A dominant STIM1 mutation causes Stormorken syndrome.». *Hum Mutat*. 35 (5): 556–564. PMID 24619930. doi:10.1002/humu.22544. CS1-vedlikehold: Flere navn: forfatterliste (link)
**Blasieholmen** er en halvøy på Norrmalm i Stockholms innerstad, vest for Nybroviken og øst for Strömmen og Gamla stan og strekker seg sørover til Skeppsholmsbron. På 1600-tallet var det skipsbygging på Blasieholmen og det kjente svenske krigsskipet «Vasa» ble bygget der i årene 1626-1628.

Blasieholmen var fram til begynnelsen av 1700-tallet en øy og var adskilt fra Norrmalm av elven Näckström. 

Ministerhotellet som var de norske statsrådenes kontor i unionstiden med Sverige (1814-1905) lå på Blasieholmen.

På Blasieholmen finner en blant annet Nationalmuseum, Grand Hôtel og Strand Hotel, Frimurare Orden, Wallmans Salonger samt Dahlgrens og Wedholms restauranter.

Basområdet Blasieholmen hadde i 2005 bare elleve fastboende, men 5 385 arbeidsplasser.

Eksterne lenker
---------------

* Om Blasieholmen Arkivert 9. februar 2012 hos Wayback Machine. fra den ideelle foreningen Stockholms Sjögård -Maritim kultur
* «Blasieholmen och dess inbyggare», fra nettstedet stockholmskallan.se

  

Portal: Sverige

|  |  |
| --- | --- |
| Oppslagsverk/autoritetsdata | Store norske leksikon
 |
En **innleveringspostkasse** er en kasse der kunder kan levere utgående brev og andre postforsendelser. 

De tidligste offentlige innleveringspostkassene skal skrive seg fra 1600-tallets Frankrike, men det var ikke før på 1800-tallet at de kom i vanlig bruk i Europa og Nord-Amerika.

Norge
-----

I Norge er innleveringspostkasse vanligvis røde,[] disse er for post til hele landet og til utlandet. En gul variant finnes også; slike har senere tømmingstidspunkt, men er til bruk for forsendelser til lokale postnumre.

Galleri
-------

* Standard norsk innleveringspostkasse pr. 2013.Standard norsk innleveringspostkasse pr. 2013.
* Gule og røde innleveringspostkasser i Trondheim.Gule og røde innleveringspostkasser i Trondheim.
* Svensk innleveringspostkasse av modellen som ble innført i 1949.Svensk innleveringspostkasse av modellen som ble innført i 1949.
* En britisk innleveringspostkasse – «pillar box» – med to åpninger, en til frimerket og en til frankert post.En britisk innleveringspostkasse – «*pillar box*» – med to åpninger, en til frimerket og en til frankert post.

Eksterne lenker
---------------

* (en) Post boxes – kategori av bilder, video eller lyd på Commons Rediger på Wikidata

* (en) Post box – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** NKC
 |
«Blantyre» har flere betydninger.

**Blantyre** (skotsk-gælisk: *Baile an t-Saoir*) er et verdslig sogn og en by i South Lanarkshire i Skottland, rundt 10 km sørøst for Glasgow. Blantyre er særlig kjent som fødestedet for misjonæren og oppdageren David Livingstone. I henhold til folketellingen i 2011 var det 17 240 innbyggere, beregnet til 16 970 i 2014. Navnet «Blantyre» er antagelig fra kumbrisk, *blaen tir*, «toppen av landet», som har blitt gælifisert. Blantyre grenser til elvene Clyde i nord, til Rotten Calder i vest, til Park Burn i øst og Rotten Burn i sør. 

Byen er en del av nabobyen Hamiltons tettstedsområde. Blantyre har en rekke mindre grender. High Blantyre er området i øst og sør av Burnbrae Road og fortsetter til krysset i High Blantyre i nord. Det er antatt at området med den eldste bosetningen er en bronseladerlandsby nær Auchintibber rundt 3 km sør for Blantyres sognekirke (High Blantyre). Også i vest er Greenhall Park hvor elven Calder (Cawther) flyter for til sist å gå sammen med Clyde i nærheten av det tidligere gruvesamfunnet Flemington.

Ikke langt fra byen ligger festningen Bothwell Castle fra 1200-tallet.

Gruvekatastrofe
---------------

Den 22. oktober 1877 skjedde en gruvekatastrofe hvor 207 gruvearbeidere (gutter og menn) ble drept da en kullgruve eksploderte grunnet metangass. Det er liten tvil om at sikkerhetsreglene ikke ble overholdt. Det er det verste gruveulykke i Skottland. Christy Moore og Luke Kelly, sammen med den lokale sanger- og låtskriver fra Blantyre, Drew Semple, har innspilt velkjente versjoner av den tradisjonelle sangen om katastrofen. Et monument for katastrofen hvor det yngste offeret var en gutt på 11 år står ved krysset for High Blantyre. Selve stedet for gruven ligger nå under motorveien East Kilbride.

Kjente personer fra Blantyre
----------------------------

Tårnet mot sørøst på Bothwell Castle
* John Gowans (1934–2012), Frelsesarmeens general (1999 – 2002).
* David Livingstone (1813–1873), misjonær og oppdagelsesreisende
* John Fallon (f. 1940), målvakt for Celtic FC 1958 – 1972
* Philip Murray (1886–1952), amerikansk fagforeningsleder.
* Stuart Christie (f. 1946), anarkist som ble dømt i Spania for å ha planlagt å sprenge i luften diktatoren Francisco Franco.
* Ryan Fletcher (f. 1982), skuespiller.

Referanser
----------

1. ↑   «Blantyre (South Lanarkshire)», *City Population*
2. ↑   Watson, W. (1926): *A History of Celtic Place-names of Scotland*. Edinburgh
3. ↑  The History of Blantyre Arkivert 1. mars 2007 hos Wayback Machine.
4. ↑   «Blantyre Disaster 22nd October 1877», *Scottish Mining*
5. ↑   «Mining disasters in Blantyre» Arkivert 6. februar 2007 hos Wayback Machine. *Blantyre Past*

Eksterne lenker
---------------

(en) Blantyre, Malawi – kategori av bilder, video eller lyd på Commons


* Blantyre (South Lanarkshire) hos Wikivoyage

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** MusicBrainz
 |
**Paravan Hans H. Thaulow AS** var en norsk produsent av blant annet fiskeutstyr og isbrodder. 

Bedriften ble etablert i 1923 av Hans Henrik Thaulow i Trøndelag og var kjent for sitt sportsfiskeutstyr. De produserte blant annet fiskesnellene «Reel-Master», i tillegg til kjente fiskesluker som Trønderskjea, Salamander og Buch Spesial. Rettighetene til å produsere fiskeutstyret ble senere solgt til Sølvkroken som i dag fortsatt produserer fiskeslukene med påskriften «Paravan».

På 2000-tallet og utover gjorde bedriften stor suksess med produksjon av isbrodder og de fikk i 2009 utdelt «Merket for god design» for isbrodden «P-brodden» på Designdagen i Oslo. I 2016 ble rettighetene til å produsere produktene overtatt av Svanem AS og Paravan Hans H. Thaulow AS ble avviklet etter 92 år med produksjon.

Referanser
----------

1. ↑  «HTH - Paravan». *123hjemmeside.no*. Besøkt 9. september 2020.
2. ↑  «Buch Salmon / Paravan Buch Spesial». *laksesluker.no*. Besøkt 9. september 2020.
3. ↑  «Avvikler 92 år gammel bedrift». Avisa Sør-Trøndelag. 8. august 2016. Besøkt 9. september 2020.
En dansk drosje
**Taxiloven**, formelt *Bekendtgørelse af lov om taxikørsel m.v.*, (tidligere **Hyrevognsloven**) er en dansk lov som regulerer drosjevirksomhet.

Loven oppregner blant annet kravene til drosjenes innretning, sjåførenes utdannelse samt hvilke betingelser som skal være oppfylt for å være drosjesjåfør og hvilke regler som gjelder for tilslutning til en drosjesentral. I det daglige har kommunestyret ansvaret for drosjebevillingene. I Region Hovedstaden (Helsingør Kommune unntatt) er oppgaven lagt til Taxinævnet i Region Hovedstaden. Bevillingsmyndigheten godkjenner drosjeselskapenes takster, beslutter hvor mange bevilliger det skal være i kommunen, liksom den tar stilling til hvorvidt visse geografiske områder i kommunen skal betjenes bedre enn andre.

Taxiloven bygger på at erhvervet er underlagt:

* En antallsbegrensning
* En kjøreplikt
* En tilslutningsplikt, samt
* En maksimaltakst. Denne innebærer at drosjesjåføren gjerne må kjøre billigere enn den av kommunestyret godkjente takst, men aldri dyrere. Oftest er taksten sammensatt av et startgebyr, en kilometertakst og en ventetakst.

Eksterne lenker
---------------

* Taxiloven på Retsinformation

Portal: Danmark
Taxibåt underveis til Hiddensee i Tyskland
**Taxibåt** er en båt som utfører tjenester på sjøen på samme måte som en drosje gjør på land.

Internasjonalt
--------------

Det engelske begrepet «water taxis» som oversettes til taxibåt på norsk er tvetydig ettersom den inkluderer båttjeneste innenfor drosjevirksomhet for leie for kunden som bestemmer avreise- og destinasjonssted og tidspunktet for avreise - og båttjeneste for regulær rutetrafikk. En båttjeneste i fast rute mellom destinasjonssteder defineres som ferje hvis det pågår skytteltrafikk.

Mindre ferjebåter kan ha begrepet *water bus* hvis de er større og mer kapabelt for fast rute som en sightseeingstjeneste for eksempel. Større båter i sjørutetrafikk etter samme mønster som bussrutetrafikk kan i franskspråklige land betegnes som *bateaux-bus* som ordrette kan oversettes til «båtbuss».

Norge
-----

Taxibåter finnes blant annet i Kragerø.

Taxibåt som passasjerbåt er beregnet på enkeltpersoner eller grupper på inntil 12 passasjerer. Om taxibåtene regnes som nyttetrafikk i tråd med sjøveisreglenes paragraf 44, kan man bruke betegnelsen «skyssbåt». Men en typisk taxibåt i Norge som regel er en ordinær motorbåt (småbåt under 15 meters lengde) med begrensede passasjerkapasitet, som ikke går i rutetrafikk eller organisert skyss.

Galleri
-------

* En taxibåt i Venezia, ItaliaEn taxibåt i Venezia, Italia
* Taxibåt underveis i VeneziaTaxibåt underveis i Venezia
* Taxibåt ved taxibåtbryggen i Boston Harbour, Boston i USATaxibåt ved taxibåtbryggen i Boston Harbour, Boston i USA
* Taxibåt i elven Welland i Spalding, EnglandTaxibåt i elven Welland i Spalding, England
* Taxibåt i Leeds, EnglandTaxibåt i Leeds, England

Se også
-------

* Skyssbåt

Referanser
----------

1. ↑  Taxibåter regnes som nyttetrafikk

Eksterne lenker
---------------

* Fartøy som fører 12 passasjerer eller færre (2016)
**Horace Marden Albright** (født 6. januar 1890 i Bishop i Inyo County i California, død 8. mars 1987 i San Fernando-dalen) var en amerikansk naturverner, embetsmann og forretningsmann.

Liv og virke
------------

### Bakgrunn

Han ble uteksaminert fra University of California, Berkeley i 1912, og tok senere juridikum ved Georgetown University. Albright giftet seg med Grace Noble, en medstudent, og de fikk to barn.

### Karriere

Etter endt utdanning arbeidet han for innenriksdepartementet i Washington, D.C. Albright ble ansatt som juridisk assistent for statssekretæren for nasjonalparker Stephen Mather og bidro i arbeidet med å stifte National Park Service i 1916.[] Han var blant annet ansvarlig for å anskaffe land til flere nye nasjonalparker i øst. Albright ble senere konstituert direktør for NPS da Mather ble rammet av sykdom. Senere ble han leder for Yellowstone nasjonalpark og i en kort periode Yosemite nasjonalpark. 

Den 12. januar 1929 etterfulgte Albright Mather som nestleder i NPS, en stilling han hadde fram til august 1933. 

Albright gikk deretter over til det private næringsliv og fikk arbeid i U.S. Potash Corporation og U.S. Borax and Chemical Corporation, blant annet som visepresident og administrerende direktør.[] I denne tiden bodde han i New Rochelle i New York. Han ble portrettert av kunstneren Herbert A. Collins i 1937.

Han ble tildelt Presidentens frihetsmedalje av Jimmy Carter i anledning National Park Services 64-årsjubileum. Medaljen ble presentert 8. desember 1980 av assisterende statssekretær Robert L. Herbst i en seremoni i Van Nuys i California.

Bilder
------

* Albright, som leder for Yellowstone nasjonalpark, nyter en middag i selskap med en bjørn. 1922Albright, som leder for Yellowstone nasjonalpark, nyter en middag i selskap med en bjørn. 1922
* Horace M. Albright, leder av Yellowstone, 1922Horace M. Albright, leder av Yellowstone, 1922

Referanser
----------

1. 1 2   Social Networks and Archival Context, SNAC Ark-ID w6gm898q, besøkt 9. oktober 2017[Hentet fra Wikidata]
2. ↑  Biografi av Herbert Alexander Collins, av Alfred W. Collins, februar 1975, eid av Collins' tippoldebarn, D. Dahl i Tacoma,
 Washington

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI
 |
**Aviation Safety Network** (ASN) er en web-side som registrerer flyulykker og andre alvorliger hendelser innen luftfarten. Faktabasen inneholder (august 2008) detaljer omkring 12 200 tilfeller og blir besøkt av omtrent 50 000 hver uke.

ASN ble startet av nederlandske Harro Ranter i 1996 som *Aviation Safety Web Pages*. I 1999 ble den omdøpt til the Aviation Safety Network. Redaksjonen er senere forsterket med Fabian Lujan fra Argentina. For tiden kjører ikke ASN noen reklame eller avertissementer på sine sider og er avhengig av donasjoner fra brukerne for å holde websiden gående.

Det meste av den informasjon som ligger inne på ASN er hentet fra offisielle kilder, dvs luftfartsmyndighetene i de berørte land. For hendelser før 1996 er opplysningene stort sett basert på ICAO Aircraft Accident Digests, og amerikanske National Transportation Safety Board NTSB.

ASNs primære oppgave er å sørge for at den som måtte ønske det får nøyaktig og oppdatert informasjon om flyulykker. I tillegg til den omfattende database ligger det inne statistisk informasjon og også et omfattende fotoarkiv med bilder fra ulykkesstedene.

ASN har også en E-mail tjeneste (*Accident Digest e-mail service.*) hvor abonnenter mottar informasjon om siste flyulykker. Denne tjenesten har nå[*når?*] over 9 900 kunder i 170 land,

Eksterne lenker
---------------

* (en) Offisielt nettsted Rediger på Wikidata
* Aviation Safety Network på Twitter Rediger på Wikidata
**Ida Rothmann** (også stavet *Rotmann* og *Rottmann*), gift **Ida Gorvitz**, (født 1916 i Kristiania, død 1. desember 1942 i Auschwitz) var en norsk skuespiller og forfatter.

Hun var elev ved Nasjonalteateret fra 1934 til 1937, og medvirket også i flere norske filmer, blant andre *Fant* (1937) og *Det drønner gjennom dalen* (1938). I sistnevnte spilte hun mot den senere lederen for noen av de første norske styrkene i Storbritannia under krigen, Martin Linge (1894–1941).

I 1939 ga hun ut boken *Største kunsten – dog på egne ben å stå* på eget forlag. Boken er en sosialrealistisk novellesamling med sterke selvbiografiske trekk. Jødisk Museum i Oslo har et eksemplar av boken i sine samlinger.

8. august 1942 giftet hun seg med Elias Gorvitz (1911–1943). Paret bosatte seg hos hans familie på Bekkelagshøgda i Oslo. I november samme år ble de begge deportert med skipet DS «Donau» til Stettin og derfra til utryddelsesleiren Auschwitz. Ida var gravid i sjette måned da hun ble sendt i gasskammer og drept 1. desember 1942.

En snublestein med hennes navn er satt ned ved adressen Arups gate 2 i Oslo.

Referanser
----------

1. 1 2  Ida Rothmann Nasjonalteatret arkiv. Besøkt 13. mai 2016
2. ↑  «Skuespilleren som endte i Auschwitz». *www.dagsavisen.no* **(norsk)**. Besøkt 23. april 2020.
3. ↑  «Jødisk Museum henter frem de forsvunnes historier». *Jødisk Museums venneforenings nyhetsbrev nr. 2/2016*. August 2016.
4. ↑

Eksterne lenker
---------------

* (en) Ida Rothmann på Internet Movie Database Rediger på Wikidata

* (no) Ida Rothmann hos Nationaltheatret Rediger på Wikidata

  

Portal: Andre verdenskrig

|  |  |
| --- | --- |
| Oppslagsverk/autoritetsdata | Fangeregisteret **·** Våre falne

 |
**Mørkt sandengfly** (*Apamea oblonga*) er en sommerfugl som tilhører familien nattfly (Noctuidae). Den er funnet noen få steder i Sør-Norge.

Utseende
--------

Et middelsstort (vingespenn 43 – 48 mm), kraftig, grått nattfly. Forkroppen og forvingen er nokså mørkt grå. **Forvingen**s tegninger er mer eller mindre tydelige, noen ganger helt utvisket. Som oftest kan man se mørk-kantede nyre- og ringmerker og en smal, hvit bølgelinje langs ytterkanten, noen ganger også lyse mellomlinjer tvers over vingens midtre del. **Bakvingen** er gråhvit med mørkere ytterkant.

Levevis
-------

Arten er knyttet til strender og strandenger. Larvene utvikler seg på røtter og den nedre del av stenglene på ulike grasarter, særlig saltgras (*Puccinellia* spp.). De overvintrer. De voksne sommerfuglene flyr i juli – august.

Utbredelse
----------

Den er utbredt i Europa, unntatt lengst i sør og nord, og videre østover til Stillehavet. I Norge er den eneste kjente bestanden på Asmaløy i Hvaler, et område som også har flere andre svært sjeldne sommerfugler. Det finnes litt eldre enkeltfunn fra Klepp på Jæren og Borre i Vestfold, og det er mulig at det finnes lokale bestander enkelte steder langs Jærstrendene eller Lista.

Rødlistevurdering
-----------------

Mørkt sandengfly lever på gressarter. Biotopen er sandete steder ved kysten, både selve sandstranda og sandfelt eller tørrenger like innenfor. Det foreligger et gammelt funn (1949) fra Jæren: Klepp. Imidlertid ser arten nå ut til å være borte fra Jærstrendene. I sandområdene på Lista er den ikke påvist i det hele tatt. Den ble påvist ved Horten i Vestfold i 1974. Funn etter 1980 foreligger kun fra Hvaler i Østfold der den er funnet på to lokaliteter. Imidlertid er den ikke påvist etter år 2004. Dette indikerer en tilbakegang. Trusler mot arten er tråkk, generell slitasje og gjengroing. Påvirkningene på habitatet fører til at artens forekomster reduseres og fragmenteres. Arten rødlistes i 2021 som sterkt truet, EN.

Referanser
----------

1. ↑  «Artsdatabankens artsopplysninger». Artsdatabanken. 17. februar 2022. Besøkt 17. februar 2022.
2. 1 2  Elven H, Aarvik L og Berggren K (24. november 2021). «Sommerfugler. Vurdering av mørkt sandengfly *Apamea oblonga* for Norge»Åpent tilgjengelig. *Norsk rødliste for arter 2021*. Artsdatabanken. Besøkt 27. mars 2023.

Kilder
------

* Norges sommerfugler – Mørkt sandengfly [*død lenke*]
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Apamea oblonga* på UK moths:

Eksterne lenker
---------------

* (en) *mørkt sandengfly* i Encyclopedia of Life Rediger på Wikidata

* (en) *mørkt sandengfly* i Global Biodiversity Information Facility Rediger på Wikidata

* (no) *mørkt sandengfly* hos Artsdatabanken Rediger på Wikidata

* (sv) *mørkt sandengfly* hos Dyntaxa Rediger på Wikidata

* (en) *mørkt sandengfly* hos Fauna Europaea Rediger på Wikidata

* (en) *mørkt sandengfly* hos NCBI Rediger på Wikidata

* (en) *Kategori:Apamea oblonga* – bilder, video eller lyd på Wikimedia Commons Rediger på Wikidata
**KV «Leikvin»** (oppr. «Sjøbris») var mellom 2007 og 2010 et innleid kystvaktfartøy i KV Sør.

Bakgrunn og ombygging
---------------------

Fartøyet var opprinnelig en kombinert fabrikksnurper/tråler. «Sjøbris» ble bygget av Skala Skipasmidja på Færøyene, og ble sjøsatt i 1969. Båten fungerte som ringnotsnurper og ble bygget om og pusset opp i 1987. I 2006 lå «Sjøbris» i opplag for salg, men ble i 2007 sendt til Stettin i Polen for oppgradering og klargjøring til kystvakttjeneste, etter at kystvakten hadde inngått kontrakt med eierne, Remøy Management.

Mens KV «Leikvin» var i tjeneste var den det eneste skipet i Kystvakt Sør som ikke var gråmalt. Av kostnadshensyn hadde man i stedet valgt å beholde originalfargen, siden skipet etter planen ikke skulle være inne i kystvaktens tjeneste lenge. Skipet var i stedet merket med nasjonalitetskjennetegn. Skipet var også spesielt i kystvaktsammenheng ved at det hadde en hel fiskerifabrikk om bord, på grunn av sin tidligere funksjon som ringnotsnurper. Skipet skulle etter planen være i kystvaktens tjeneste frem til mars 2008, da et nytt fartøy i Barentshav-klassen etter planen skulle overta. Fartøyet ble imidlertid i tjeneste helt frem til 2010.

Fartøyets ansvarsområde var hovedsakelig i Nordsjøen.

Eksterne lenker
---------------

* Tek kommando på KV Leikvin, mil.no
* Herøynytt, KV Leikvin (med bilde)
* Herøynytt om overtagelsen

| * v
* d
* r
Kystvakten |
| --- |
| 
* Fartøyer
* Kystvaktloven
* Bruksvakt

 |
| Ytre kystvakt nord | 
* «Andenes»
* «Barentshav»
* «Harstad»
* «Nordkapp»
* «Senja»
* «Svalbard»
* «Bison»
* «Jarl»

 |  |
| Indre kystvakt nord | 
* «Farm»
* «Heimdal»

 |
| Ytre kystvakt sør | 
* «Bergen»
* «Sortland»

 |
| Indre kystvakt sør | 
* «Njord»
* «Nornen»
* «Tor»

 |
**Valsad**, også kjent som **Bulsar** er en by i distriktet Valsad i den indiske delstaten Gujarat.

Navnet Valsad kommer fra de Gurajatiske ordene *Vad-saad* som er et sammensatt ord som betyr «hemmet (saal) av Banyan trær (Vad)». Indias tidligere statsminister, Morarji Desai var fra Valsad. Det var også foreldrene til den avdøde rockeren Freddy Mercury (født Farrokh Bulsara). Forutenom dette, var også den indiske frihetsforkjemperen Bhulabhai Desai fra Valsad.

Geografi
--------

Valsad ligger ved Indias vestkyst, om lag 10 km fra Arabiahavet. Byen ligger i snitt 13 moh.

Demografi
---------

Ifølge den indiske folketellingen fra 2001, bor det 68 825 innbyggere i byen. Av dette utgjør 51% menn og 49% kvinner. 84% av mennene kan lese og skrive, mens 77% av kvinnene kan lese og skrive.

Eksterne lenker
---------------

* Gujaratplaza.co.in Arkivert 2. desember 2021 hos Wayback Machine.
* Valsad Distrikt
* Official Website for Valsad Collectorate (på Gujaratisk).

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Mørkt skogfly** (*Eurois occulta*) er en sommerfugl som tilhører familien nattfly (Noctuidae). Den er vanlig over det meste av Norge.

Utseende
--------

Et stort (vingespenn 55 – 65 mm), grått nattfly. Arten kjennes lett igjen på størrelsen. Vingetegningene varierer, vanligvis er de ganske tydelige, men hos enkelte individer kan de være nesten helt utvisket, bare nyremerket er synlig. **Forvingen** har mer eller mindre tydelige, lysgrå nyre- og ringmerker, mellomlinjene, som avgrenser vingens midtfelt, er lyse, men ofte utydelige. Langs ytterkanten går det en svart og hvit siksak-linje (bølgelinje). **Bakvingen** er lysgrå. Noen individer er svært mørke. Larven er naken, grågrønn med en bred, gulhvit sidestripe og rekker av svarte, trekantede flekker rett over sidestripen og på sidene av ryggen.

Levevis
-------

Mørkt skogfly lever i løvskog, men også på åpne heier. larven lever på ulike løvtrær, busker og urter, blant andre pors, bjørk og selje. De voksne sommerfuglene flyr i juli – september og kommer gjerne til lys. Denne arten kan vandre en del.

Utbredelse
----------

Mørkt skogfly er utbredt i Europa, i Asia fra Himalaya og nordover, og i det nordlige Nord-Amerika. I Norge er den vanlig over det meste av landet.

Referanser
----------

1. 1 2 3  «Artsdatabankens artsopplysninger». Artsdatabanken. 15. juli 2020. Besøkt 15. juli 2020.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Eurois occulta* på UK moths:

Eksterne lenker
---------------

* (en) *stort skogfly* i Encyclopedia of Life Rediger på Wikidata

* (en) *stort skogfly* i Global Biodiversity Information Facility Rediger på Wikidata

* (no) *stort skogfly* hos Artsdatabanken Rediger på Wikidata

* (sv) *stort skogfly* hos Dyntaxa Rediger på Wikidata

* (en) *stort skogfly* hos Fauna Europaea Rediger på Wikidata

* (en) *stort skogfly* hos Fossilworks Rediger på Wikidata

* (en) *stort skogfly* hos ITIS Rediger på Wikidata

* (en) *stort skogfly* hos NCBI Rediger på Wikidata

* (en) *Kategori:Eurois occulta* – bilder, video eller lyd på Wikimedia Commons Rediger på Wikidata

* (en) *Eurois occulta* – galleri av bilder, video eller lyd på Wikimedia Commons Rediger på Wikidata
***The Man Who Forgot*** er en amerikansk stumfilm fra 1917, regissert av Emile Chautard.

Handling
--------

Historien begynner i Kina som viser en ung kvinne og to menn som er avhengige av opium. Den yngre mannen reiser seg plutselig, vender seg til kameratene sine og sier at han ønsker å reise tilbake til Amerika. Men de to andre legger ikke merke til ordene hans, og han går sin vei på egen hånd. Senere ankommer han endelig Cincinnati. Han snubler inn i et misjonshjem, hvor han endelig kommer til beslutningen om å gi opp alkohol for resten av livet. Men han kan fremdeles ikke huske sitt eget navn, eller noe om fortiden.

Mannen begynner derfor å bruke navnet John Smith. Han blir intressert i forbudet mot alkohol, og møter blant annet senator Mallon fra Ohio. Mallons datter, Edith, blir snart romantisk tiltrukket av John Smith. Men Smiths tidligere følgesvenner fra Kina kommer etter hvert også til Washington D.C. for å møte ham igjen. Men Smiths politiske motstandere bestemmer seg for å bruke Smiths bakgrunn og misbruk av opium for å svekke ham.

Kvinnen erklærer at Smith er ektemannen hennes, og forteller om hendelser fra deres tidligere liv for å bevise uttalelsene hennes. Edith blir overveldet over å se at mannen hun elsker kan ha vært sammen med denne kvinnen. Hun ber Smith om å nekte for at dette kan være hans kone. Men han kan ikke huske kvinnen, eller noe som særlig fra hans fortid. Han kan derfor ha giftet seg med henne, uten å huske dette.

Skuespillere
------------

* Robert Warwick som en mann, senere kjent som John Smith
* Doris Kenyon som Edith Mallon
* Gerda Holmes som en kvinne AKA Mary Leslie
* Alex Shannon som Al Simpson
* Ralph Delmore som Senator Mallon
* John Reinhardt som Charles Waller
* Frederick Truesdell som Kongressmann Mannersley

Referanser
----------

1. ↑   *Freebase-data fra Google*, Google, Wikidata Q15241312,
2. ↑  THE MAN WHO FORGOT
3. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The Man Who Forgot* på Internet Movie Database Rediger på Wikidata
Kart over Mørkvedmarka Idrettspark
**Mørkvedlia Idrettspark** er en idrettspark på Mørkvedlia i Mørkved bydel i Bodø. Idrettsparken består av anlegg for fotball, friidrett, håndball, klatring og basketball. Innenfor idrettsparkens område ligger også treningsstudioet Stamina HOT og svømmehallen Mørkvedbadet. Mørkvedlia Idrettspark er ment for å dekke bydelene Hunstad, Mørkved og Støver på ettermiddagstid, og studentene ved Bodin videregående skole og Universitetet i Nordland på dagtid. Anlegget er Bodøs største utendørsanlegget i Bodø, og også Bodøs eneste friidrettsarena.

Anleggsinformasjon
------------------

Idrettsparken består av en komplett friidrettsarena med 400-meters løpebane med utstyr for høyde, lengde, diskos og spyd, og to fotballbaner. Den ene er en kunstgressbane for elleverfotball, mens den andre har grus som underlag, og har størrelse til sjuerfotball. Mørkvedhallen, som ligger i tilknytning til anlegget, huser to saler tilegnet ballspill med tilhørende garderober. Hall én er alene om kantine, mens hall to har styrkerom og klatrevegg.

Framtidsplaner
--------------

Administrasjonen i Bodø kommune kom med anbefaling senhøsten 2012 om å bygge en ny flerbrukshall på Mørkvedlia. Bygget skal inneholde spesialhaller for turn, klatring og friidrett, samt en egen ishall. Det er også avsatt plass til taekwondo, bordtennis og bryting.

Referanser
----------

1. ↑  «Kart over Mørkvedlia». Universitetet i Nordland. Arkivert fra originalen 30. juni 2007.
2. ↑  «Mørkved». Stamina HOT web site. [*død lenke*]
3. ↑  «Svømmehaller». Bodø i vinden. Arkivert fra originalen 17. juni 2013.
4. ↑  «Om Mørkvedhallen». Mørkvedhallen SA.  *Velg **Om Mørkvedhallen** i menyen øverst på siden*
5. ↑  «Vil bygge ny idrettshall til 210 millioner». Avisa Nordland.
6. ↑  «Bygging av ny ishall/flerbrukshall» (PDF). Bodø kommune.  *Se side 200*[*død lenke*]

Portal: Sport
Energiproduksjon i MWh/h over en vinteruke
**kWh/h**, eller mer vanlig **MWh/h**, kan oppfattes som en anomali, men er en betegnelse som benyttes av kraftprodusenter for å beskrive produsert elektrisk energi per time, eller «timeeffekt». Tilsvarende vil kilowatt (kW) uttrykke produsert energi per sekund, eller «sekundeffekt». En huseier vil gjerne bruke kWh/år for å uttrykke årsforbruk av strøm, typisk 25000 kWh/år for en enebolig. 

En grafisk framstilling av effekten (øyeblikksproduksjonen) til et kraftverk vil ha meget raske variasjoner og vil være vanskelig å lese. På en tilsvarende graf over MWh/h vil en enklere kunne se at effektbehovet øker sterkt i morgentimene for deretter å gå noe ned ut over dagen frem mot en ny topp mot ettermiddagen.

Eksterne lenker
---------------

* Lovdata, § 3-7 og § 5-5 om kWh/h som måleenhet.
* Hallingdal kraftnet bruker kWh/h for avregning
* Thema consulting group Om effekttariffering
* Agder energi om tariffering
* Masteroppgave
* Statsministerens kontor/Sintef
* Eksamen Høgskolen i Oslo[*død lenke*]
* EFTA
* Eidsiva nett, tariff
* Teknisk standard
* SINTEF
* BaneNor Arkivert 21. mai 2022 hos Wayback Machine.
Et **buesekund** er et mål for vinkler tilsvarende 1⁄60 av ett bueminutt, 1⁄3600 av én grad og 1⁄1 296 000 av én full sirkel. Ett buesekund tilsvarer én millimeters bredde på drøyt 200 meters avstand eller bredden av en norsk énkronemynt på rundt fem kilometers avstand eller 30,922 meter (WGS 84) langs jordens ekvator.

For å betegne mindre vinkler kan standard SI-prefikser benyttes. Millibuesekundet (forkortelsen er mas, fra engelsk *milliarcsecond*), som er 1⁄1000 av et buesekund, brukes noen ganger i astronomi. I navigasjon brukes ofte også 1⁄10 (0,1) buesekund.

Eksterne lenker
---------------

* Jorden ifølge WGS 84.
* Grad-konverteringer (eng.).

| * v
* d
* r
SI-systemet |
| --- |
| Baseenheter: | 
* Ampere
* Candela
* Kelvin
* Kilogram
* Meter
* Mol
* Sekund

 |  |
| Avledede enheter: | 
* Becquerel
* Grad celsius
* Coulomb
* Farad
* Gray
* Henry
* Hertz
* Joule
* Katal
* Lumen
* Lux
* Newton
* Ohm
* Pascal
* Radian
* Siemens
* Sievert
* Steradian
* Tesla
* Volt
* Watt
* Weber

 |
| Godkjent for bruk med SI: | 
* Atommasseenhet
* Astronomisk enhet
* Bueminutt
* Buesekund
* Dag
* Desibel
* Elektronvolt
* Grad
* Hektar
* Liter
* Minutt
* Neper
* Time
* Tonn

 |
| Se også: | 
* SI-prefiks

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** MathWorld
 |
**Møsbrømlefse** er en varm og søt lefse med opphav fra Salten-distriktet i Nordland.

I lefsen har man en saus som kalles «møsbrøm» eller «søvvel». Det er mange forskjellige oppskrifter, men de fleste består av hovedingrediensen brunost, melk, sukker og hvetemel til jevning. Noen oppskrifter bruker vann, fløte eller kulturmelk, andre bruker litt salt, og noen bruker andre søtstoffer som sirup eller vaniljesukker.

Den allerede stekte lefsa varmes på en takke. Møsbrømmen smøres varm eller kald på lefsa. I tillegg kan man ha smør (smeltet eller kald), sukker og rømme på lefsa. I det man har lefsa over på en tallerken så brettes den sammen til en halvmåne og «ørene» brettes inn mot midten av lefsa, slik at den ligner på en konvolutt. Møsbrømlefse serveres sammen med rød saft, iskald melk eller karvete. Smaken er ganske kraftig.

Møsbrømlefse er mer enn en matrett, den er også et symbol på tilhørighet. Møsbrømlefse serveres derfor på flere lokale tilstelninger i løpet av året.

Referanser
----------

1. ↑  Høberg, Eva Narten (26. oktober 2020). «lefse». *Store norske leksikon* **(norsk)**. Besøkt 1. januar 2023.
2. ↑  Ottesen, Preben S. (29. juli 2022). «brunost». *Store norske leksikon* **(norsk)**. Besøkt 1. januar 2023.
3. ↑  NRK (27. juni 2017). «Møsbrømlefse». *NRK*. Besøkt 1. januar 2023.

Kilder
------

* Magnús Þór Magnússon (23. januar 2002). «Møsbrømlefse fra Saltadal». Tradisjoner.no. Arkivert fra originalen 3. mars 2016.
* Sølvi Synnøve Thuv (27. februar 2003). «Møsbrømlefse». *Håndtverkstradisjon i Misvær/Nordland*. Arkivert fra originalen 29. september 2007.

|  |  |
| --- | --- |
| Oppslagsverk/autoritetsdata | TasteAtlas
 |

Portal: Mat og drikke
**Ruth Snyder** (født 27. mars 1895 i New York City, henrettet 12. januar 1928 i Sing Sing) var en amerikansk husmor som ble dømt for drapet på sin mann. Hun var den første kvinne som ble henrettet i den elektriske stol i Sing Sing.

Drapsaken fikk stor medieomtale, ikke minst på grunn av en avisfotograf som i all hemmelighet hadde skjult et miniatyrkamera i klærne sine og fotografert henrettelsen.

Ruth Snyder hadde først fått sin mann til å tegne en stor livsforsikring, og sammen med sin elsker, som i utgangspunktet var lite villig til å gå med på komplottet, arrangerte de i fellesskap et fingert overfall og innbrudd, kloroformerte ektemannen og deretter kvalte ham. Hele opplegget var så gjennomført amatørmessig at det ble raskt avslørt av politiet.

Forklaringen fru Snyder hadde gitt politiet var hun hadde våknet opp av at hun hørte lyder fra gangen utenfor soverommet. Nysgjerrig gikk hun for å finne ut hva som var årsaken til spetakkelet. Da hun kom ut i gangen så hun en gigantisk mann, en kjempe, endevende kommoder for å se etter smykker. Han hadde slått til henne i hodet hardt nok til at hun ble liggende bevisstløs de neste seks timene. Kjempen snakket på gebrokkent engelsk sammen med sin medsammensvorne, som stod rett utenfor fru Snyders øyesyn. De hadde deretter gått inn på soverommet til fru Snyder og mannen hennes, Albert Snyder, og kvelte ham med en ståltråd en bruker til å henge opp bilder med og knuse skallen med et vinduslodd, som ble inspirasjonen til navnet på saken.

Også elskeren fikk dødsstraff.

Snyders far var Hans Aanensen fra Risør. Aanonsen emigrerte til New York og USA i 1888 og skiftet der navn til Harry Brown.[]

Referanser
----------

1. ↑   Find a Grave, Find a Grave 963, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6v445vr, besøkt 9. oktober 2017[Hentet fra Wikidata]

Kilder
------

* Bill Bryson: *En sommer, Amerika 1927*

  


|  |  |
| --- | --- |
| Oppslagsverk/autoritetsdata | VIAF **·** LCCN
 |
**Seamus Anthony «Shay» Brennan** (født 6. mai 1937, død 9. juni 2000) var en irsk fotballspiller, født av irske foreldre i Manchester i England. Han spilte for Manchester United og var spillende manager for Waterford FC i Irland.

Hans debutkamp for Manchester United var en FA-cup kamp mot Sheffield Wednesday 19. februar 1958, klubbens første kamp etter München-ulykken der 8 spillere døde. Brennan ble brukt som ving, og scoret to mål i en meget følelsesladet kamp som United vant 3-0.

Han spilte mange kamper som angrepsspiller de første årene, men i 1961 gjorde Matt Busby en genistrek ved å flytte ham ned som høyre-back. Denne posisjonen gjorde han til sin egen de neste ni årene i klubben.

I 1965 ble han spurt om han ville representere Irland, noe han kunne ettersom foreldrene var født i Irland. Han takket ja, til tross for at han var med i den engelske troppen på 40 spillere som var tatt ut for å forberede seg til VM på hjemmebane.

Han var med på alle de store triumfene til Manchester United på 1960-tallet, deriblant FA-cupseier i 1963, ligagull i 1964-65 og i 1966-67, og selvsagt en av dem som vant Europacupen i 1968.

Da han sluttet i Manchester United i 1970, var det for å bli spillende manager for Waterford FC, og han hentet gamle lagkamerater til sin nye klubb. Brennan døde i 2000 av et massivt hjerteinfarkt mens han spilte golf på en bane nær Waterford. Han var den første av Manchester Uniteds Europacupvinnere som døde.

Eksterne lenker
---------------

* (en) Shay Brennan – UEFA Rediger på Wikidata

* (en) Shay Brennan – Transfermarkt Rediger på Wikidata

* (en) Shay Brennan – national-football-teams.com Rediger på Wikidata

* (en) Shay Brennan – WorldFootball.net Rediger på Wikidata

* (en) Shay Brennan – Soccerway Rediger på Wikidata

* (en) Shay Brennan – EU-Football.info Rediger på Wikidata

|  |  |
| --- | --- |
| Oppslagsverk/autoritetsdata | Dictionary of Irish Biography **·** Prabook
 |
**Thomas A. Loftus** (født 24. april 1945 i Stoughton i Wisconsin) er en amerikansk demokratisk politiker og diplomat. Han var USAs ambassadør i Norge fra 1993 til 1997.

Loftus satt i Wisconsins lovgivende forsamling fra 1977 til 1991 og var forsamlingens president fra 1983 til 1991. I 1990 var han demokratenes kandidat til guvernør i Wisconsin.

Som diplomat var Loftus politisk utnevnt. Han ble nominert til ambassadørposten i Norge av president Bill Clinton. Han presenterte sine akkreditiver den 18. november 1993 og tjenestegjorde fram til 22. desember 1997.

Da perioden som ambassadør i Oslo var over ble han engasjert som spesialrådgiver av Gro Harlem Brundtland i forbindelse med at hun i 1998 overtok som generaldirektør i Verdens helseorganisasjon (WHO).

Referanser
----------

1. ↑  Thomas A. Loftus Arkivert 24. juli 2015 hos Wayback Machine. – Council of American Ambassadors.
2. ↑  Thomas A. Loftus (1945-) U.S. Department of State. Office of the Historian.
3. ↑  Thomas A. Lofthus Arkivert 24. juli 2015 hos Wayback Machine. – Embassy of the United States, Oslo, Norway.

|  |  |  |
| --- | --- | --- |
| Forgjenger:**Loret Miller Ruppe** | **USAs ambassadør i Norge**(1993–1997) | Etterfølger:**David B. Hermelin** |
**Shazam** eller **shasam**, på norsk **sesam**, er et trylleord. Det forekommer i den persiske eventyrsamlingen «Tusen og en natt» i historien om «Ali Baba og de førti røverne», og har derfra glidd inn i mange språk. I eventyret er ordet en del av en åpne- og lukkeformel for en fjellhule full av røvergods.

Shazam er i USA et varemerke knyttet til DC Comics' Captain Marvel, en tegneseriefigur som opprinnelig ble skapt i 1939, siden nedlagt, men som gjenoppstod i 1973. Serien handler om en ung gutt som kan omskape seg til superhelt ved å si trylleordet *Shazam!*.

Ordet kommer trolig fra navnet sesam, en ettårig tropisk plante med vitenskapelig navn *Sesamum indicum*. Kunnskap om plantens nytte i matlaging og som urteplante ga den en mytisk rolle i oldtiden, derav for eksempel trylleformelen «sesam, sesam, lukk deg opp!». Ordet har i sin tur blitt lånt videre i en rekke andre produkter og ting, for eksempel NRKS barne-TV-serie Sesam Stasjon som ble sendt fra 1991 til 2000 og bygde på den amerikanske serien *Sesame Street*, og Apples musikkgjenkjennings-app Shazam.

På norsk er uttrykket *hokus pokus* oftere brukt som trylleformel. En beslektet trylleformel er «sim sala bim», som kan ha opphav i det arabiske ordet *simsim* som betyr sesam.

Se også
-------

* Sesam
* Sesam (andre betydninger)
* Shazam! (film)
* Trylleformel
* Abrakadabra
* Hokuspokus
* Simsalabim

Referanser
----------

1. ↑  Det Norske Akademis ordbok om trylleordet *sesam*
2. ↑  Det Norske Akademis ordbok om ordet *sesam*
3. ↑  «Shazam», *DC Comics*
4. ↑  Det Norske Akademis ordbok om plantenavnet *sesam*
**Hyperrommet** er begrep som brukes i fysikk og science fiction som muliggjør reise mellom stjerner og galakser uten å overstige lyshastigheten.

Avstandene i verdensrommet er så store at stjernereiser og -kommunikasjon som er vanlig i science fiction vil være svært upraktisk for ikke å si umulig. En reise til nærmeste stjerne Proxima Centauri vil for eksempel ta 4,2 år ved en fart som tilsvarer lyshastigheten. Forfatterne har derfor vært nødt til å finne opp mer eller mindre vitenskapelig funderte mekanismer for å transportere heltene gjennom rommet. 

Det enkleste ville vært å la reisen gå raskere enn lyshastigheten, men det ser ut til være akseptert også blant science fiction-forfattere at denne ikke kan overstiges, så man er nødt til å finne en snarvei – gjennom *hyperrommet*.

Slike snarveier er teoretiske begreper innenfor fysikken og kan finnes innenfor emner som tid/rom, universets struktur og streng-teorier. Et godt eksempel på snarveier er ormehull som teoretisk sett kan finnes i sentrum av store sorte hull.

I mange sciencefictionverk blir ikke teknologien bak stjernereiser forklart nærmere, mens i andre er den en viktig del av handlingen. I Babylon 5 er kunnskapen om å bygge sprangpunkt til hyperromet en nøkkelteknologi som overføres fra eldre til yngre sivilisasjoner, og i Star Trek er *subspace* og *Warp-Speed* begreper som går igjen. I Douglas Adams’ bok Haikerens guide til galaksen foretas reiser gjennom tid og rom ved manipulering av sannsynligheter.

|  |  |
| --- | --- |
| Oppslagsverk/autoritetsdata | MathWorld **·** LCCN **·** BNF **·** BNF (data) **·** NKC
 |
Angelsaksiske bispedømmer etter blant annet den østangliske bispedømmes deling

**Bifus** eller **Bisi** var en middelaldersk biskop av østanglerne i det som for det meste skulle ble etterfulgt av bispedømmet Dunwich (Dommoc), men også tildels av Elmham.

Bifus ble bispeviet i 669 eller 670. Han trakk seg fra bispesetet i 672. Han var den siste biskop av østanglerne.

Beda nedtegner i sin historie ay han deltok på synoden Hertford i 672. Da han fratrådte ble hans bispedømme delt opp i Dunwich og Elmham.

Episkopalgenealogi
------------------

Hans episkopalgenealogi er:

* Pave Vitalian (?-686)
* Erkebiskop Theodor av Tarsus (602-690) \*bispeviet 668
* Biskop *Bisi* (fl. 600-årene) \*666 eller 670

Referanser
----------

1. ↑  *Handbook of British Chronology* (3rd utg.). Cambridge: Cambridge University Press. 1986. s. 216. ISBN 0-521-56350-X.
2. ↑  Kirby, D. P. (2000). *The Earliest English Kings*. New York: Routledge. s. 20–21. ISBN 0-415-24211-8.
3. ↑  Kirby, D. P. (2000). *The Earliest English Kings*. New York: Routledge. s. 98. ISBN 0-415-24211-8.
4. ↑  bisi, lest 13. august 2022

|  |  |
| --- | --- |
| Oppslagsverk/autoritetsdata | Catholic-Hierarchy
 |
Eren qota
Dinosaurmonument i en park
Hjulviddeendring på jernbanestasjonen i Erenhot
**Erenhot** (kinesisk: 二连浩特; pinyin: *Èrliánhàotè*, mongolsk: Эрээн eller Эрээн хот) er et byfylke i Xilin Gol i den autonome region Indre Mongolia i Folkerepublikken Kina. 

Byen ligger i Gobiørkenen, og på grensen mot Mongolia.

Befolkningen var på 15 793 innbyggere i 1999.

Administrative enheter
----------------------

* **Subdistrikt**: Ulan (乌兰街道); Xilin (锡林街道); Dongcheng (东城街道);
* **Sum**: Gerel Od (格日勒敖都苏木).

Samferdsel
----------

### Luftfart

Erenhot Saiwusu internasjonale lufthavn betjener byen og i praksis deler av det sørlige Mongolia nær grensen til Kina. Den ble åpnet i 2010.

### Jernbane

Byen ligger på grensen mellom Folkerepublikken Kina og Mongolia, og den transmongolske jernbane, som er en gren av den transsibirske, passerer grensen her. Sporvidden er forskjellig mellom de to land, ettersom Mongolia benytter den russiske standard på 1520 mm mens kineserne benytter 1435 mm sporvidde. Justeringen av hjulavstandene på tog og vogner finner sted i Erenhot. 

### Vei

Kinas riksvei 208 begynner i Erenhot og fører via Jining og Datong og Taiyuan til Changzhi i provinsen Shanxi.

Dinosaurer
----------

Byen har ellers et dinosaurmuseum, etter store funn av rester atter disse forhistoriske dyrene i området. Funnene, som ble gjort i 1921 av den amerikanske dinosaurjegeren Roy Chapman Andrews, var de første som ble gjort nord for Himalayafjellene.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens sider
* Article in Inner Mongolia News
* Bykart over Erenhot Arkivert 10. mai 2008 hos Wayback Machine.
* Dinosaurs Roam Scenic Boulevard 7. august 2007 (China.org.cn)

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
***She Couldn’t Help It*** er en amerikansk stum drama-krim-komedie fra 1920, regissert av Maurice Campbell og med Bebe Daniels i hovedrollen. Filmen er basert på en roman fra 1904 av Miriam Michelson.

Filmen er antatt tapt.

Handling
--------

Nance Olden vokser opp ved et barnehjem for foreldreløse barn, før hun blir tatt med til et pensjonat hvor det bor en rekke kjeltringer. Der blir hun snart Tom Morgans partner, og hun hjelper ham med å stjele en verdifull juvel fra Edward Ramsey. Hun slipper deretter unna ved å gjemme seg i en vogn i nærheten. Når eieren, biskop Van Wagenen, dukker opp later Nance som om hun har mistet forstanden. Hun blir derfor tatt med til Mrs. Ramsey, hvor hun fortsetter å narre dem. Tom Morgan følger etter henne dit, hvor han blir arrestert.

William Lattimer, Nellie Ramseys forlovede, lar seg ikke narre av Nancys bedrag og overtaler henne til å reformere seg - og heller bli lovlydig. Nellie er imidlertid veldig misunnelig på Williams interesse for Nance, og hun planter bevis som får det til å se ut som om Nance har stjålet en veske. Men Tom, som nettopp har stukket av fra fengselet, rapporterer Nellies triks og hun blir avslørt. Til slutt blir Tom Morgan sendt tilbake til fengselet, og William og Nance blir gjenforent.

Skuespillere
------------

* Bebe Daniels som Nance Olden
* Emory Johnson som William Lattimer
* Wade Boteler som Tom Dorgan
* Vera Lewis som Hogan
* Herbert Standing som Van Wagenen
* Z. Wall Covington som Mr. Ramsey
* Helen Raymond som Mrs. Ramsey
* Ruth Renick som Nellie Ramsey
* Gertrude Short som Mag Monahan
* Milla Davenport som Matron

Referanser
----------

1. ↑  «Silent Era : Progressive Silent Film List». *www.silentera.com*. Besøkt 14. mai 2023.
2. ↑  «AFI|Catalog». *catalog.afi.com*. Besøkt 14. mai 2023.
3. ↑  Campbell, Maurice; Daniels, Bebe (1920). «She Couldn't Help It». Besøkt 29. mai 2023.

Eksterne lenker
---------------

* (en) She Couldn't Help It – kategori av bilder, video eller lyd på Commons Rediger på Wikidata

* (en) *She Couldn't Help It* på Internet Movie Database Rediger på Wikidata

* (en) *She Couldn't Help It* på AllMovie Rediger på Wikidata

* (en) *She Couldn't Help It* på Silent Era Rediger på Wikidata